هاي دلال متقبل اكول بانية 😂
المهم طريقه العمل:
اول شي نحمر موزات اللحم و بعدين نخلي مي و نسلقهم نص ستاو
و نشيلهم و نصفي المرق. .
بعدين نرجع الموزات بجدر و نخلي بصل و ثوم حسب الرغبة و فلفل اخضر صدك ينطيها غييير طعم 😍 و نخلي البامية و نخليها شوية تنقلي حتى تنطينا طعم بي عمق و ابعاد مختلفة اوف يابا جعت 😂. .
هسة نملح مرق اللحم و نخلي فوك البامية و نطبخها مهمة هذي الفقرة نطبخها بدون معجون تنطبخ احسن و كل طعم البامية يطلع من عدها لان المعجون راح يسد المسامات الي بيها و ميخلي كل العصارة تطلع 😁. .
بعد ميتبخر مي اللحم من البامية و انلجعت شوية 😍 و الريحة توب التوب هذي هم حتى ينطينا بعد ثالث للطعم 😍. .
نخلي المعجون و الطماطم المعصورة ويا مرق اللحم و نخلطة زين و نخلي فوق البامية.
اخر شي عصرة ليمون و شكر حتى تطلع عدنا متوازنة 😍. .
اذا تحبون تخلون نومي بصره أو تمر هندي هم تطلع توووب. .
و بس خلصت و تسوون وياها تمن يااااايابااااااا 😥. .